CELEX: C2005/143/28
Language: sl
Date: 2005-06-11 00:00:00
Title: Zadeva C-130/05: Predlog za sprejem predhodne odločbe na podlagi sodbe College van Beroep voor het bedrijfsleven, Den Haag, z dne 17. marca 2005 v zadevi Coxon & Chatteron limited proti Minister van Landbouw, Natuur en Voedselkwaliteit

11.6.2005   
            
            
               SL
            
            
               Uradni list Evropske unije
            
            
               C 143/20
            
         Predlog za sprejem predhodne odločbe na podlagi sodbe College van Beroep voor het bedrijfsleven, Den Haag, z dne 17. marca 2005 v zadevi Coxon & Chatteron limited proti Minister van Landbouw, Natuur en Voedselkwaliteit
   (Zadeva C-130/05)
   (2005/C 143/28)
   Jezik postopka: nizozemščina
   College van Beroep voor het bedrijfsleven, Den Haag je s sodbo, z dne 17. marca 2005 v zadevi Coxon & Chatteron limited, proti Minister van Landbouw, Natuur en Voedselkwaliteit, ki jo je sodno tajništvo prejelo dne 21. marca 2005, Sodišču Evropskih skupnosti predložil predlog za sprejem predhodne odločbe.
   College van Beroep voor het bedrijfsleven, Den Haag, predlaga Sodišču, naj odloči o naslednjih vprašanjih:
   
               1.
            
            
               Ali je treba člen 17(2)(a) Direktive 97/78/ES (1) razlagati tako, da je razlog, ki nasprotuje ponovnemu odposlanju pošiljke, ki ne izpolnjuje uvoznih pogojev, v tem, da niso izpolnjeni pogoji Skupnosti za uvoz, ali pa je razlog treba iskati v pogojih, ki veljajo v namembnem kraju, ki je dogovorjen z odgovorno osebo, izven območij, navedenih v Prilogi I Direktive 97/78/ES?
            
         
               2.
            
            
               Ali je treba člen 17(2)(a) Direktive 97/78/ES v povezavi s členom 22(2) Direktive 97/78/ES in členom 5 Uredbe (EGS) št. 2377/90 (2) razlagati tako, da ta določba v vseh primerih, pregled določen z Direktivo 97/78/ES, pokaže da bi pošiljka proizvodov lahko pomenila nevarnost za zdravje ljudi ali živali, določa obvezno uničenje zadevnih pošiljk živalskih proizvodov?
            
         
               3.
            
            
               Ali je treba člen 22 Direktive 97/78/ES v povezavi s členom 5 Uredbe (EGS) št. 2377/90 razlagati tako, da dokazilo o ostankih ene od snovi, navedene v Prilogi V Uredbe (EGS) št. 2377/90, v pošiljki, že pomeni, da zadevna pošiljka pomeni tako nevarnost za zdravje ljudi ali živali, da je ponovno odposlanje pošiljke izključeno?
            
         
               4.
            
            
               Ali je treba, če se vprašanje 2 zanika, člen 17(2) Direktive 97/78/ES razlagati tako, da ta določba istočasno služi zaščiti interesov tretje države, v katero naj bi se pošiljko uvozilo po ponovnem odposlanju, tudi kadar ti interesi ne pomenijo istočasno zaščite obstoječih interesov držav članic Evropske Unije?
            
         
      (1)  Sveta z dne 18. decembra 1997 o določitvi načel, ki urejajo organizacijo veterinarskih pregledov proizvodov, ki vstopajo v Skupnost iz tretjih držav (UL L 1998, L 23, str. 9).
   
      (2)  Sveta z dne 26. junija 1990 o določitvi postopka Skupnosti za določanje najvišjih mejnih vrednosti ostankov zdravil za uporabo v veterinarski medicini v živilih živalskega izvora (UL L 224, str. 1).